Sag anlagt den 9. november 2022 – CMT mod EUIPO – Camomilla (CAMOMILLA italia)
(Sag T-694/22)
Stævningen er affattet på italiensk
Parter
Sagsøger: CMT Compagnia manifatture tessili Srl (CMT Srl) (Napoli, Italien) (ved advokaterne P. Marzano, G. Rubino og F. Cordova)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Camomilla Srl (Assago, Italien)
Oplysninger vedrørende sagen for EUIPO
Indehaver af det omtvistede varemærke: CMT Compagnia manifatture tessili Srl
Det omtvistede varemærke: EU-ordmærket »CAMOMILLA italia« – EU-varemærke nr. 9 287 038
Sagen for EUIPO: Ugyldighedssag
Den anfægtede afgørelse: Afgørelse truffet den 24. august 2022 af Andet Appelkammer ved EUIPO (sag R 1738/2021-2)
Påstande
For så vidt angår varerne i klasse 25 bekræftes begrænsningen af det anfægtede varemærke, og som konsekvens heraf hjemvises sagen til EUIPO til fornyet prøvelse af ligheden mellem de af det anfægtede varemærke omfattede varer i klasse 25 og de af det ældre varemærke omfattede varer i klasse 24, med henvisning til de retlige principper, som kontoret skal tage hensyn til ved dets vurdering.
Subsidiært, eller om fornødent, gives der medhold i nærværende søgsmål, den anfægtede afgørelse ændres, og, som konsekvens heraf, bekræftes gyldigheden af det anfægtede varemærke for »beklædningsgenstande« i klasse 25, som ikke berøres af ugyldighedserklæringen, under alle omstændigheder uden at det påvirker gyldigheden af de andre varer i denne klasse.
Der gives medhold i nærværende søgsmål for så vidt angår varerne i klasse 18, den anfægtede afgørelse ændres, og som konsekvens heraf bekræftes det anfægtede varemærkes gyldighed for følgende varer: klasse 18: varer fremstillet af disse materialer og ikke indeholdt i andre klasser [læder og læderimitationer]; kufferter; parasoller; strandtasker; dokumentmapper, seddelmapper; punge af metalnet; håndtasker; feltvadsække; tegnebøger, punge; rygsække; skoletasker, skoletasker; indkøbstasker; sportstasker; toilettasker, ikke indbyggede; indkøbstasker på hjul.
Under alle omstændigheder tilpligtes klageren at betale omkostningerne i forbindelse med nærværende sag og sagerne ved de foregående instanser.
Anbringende
Tilsidesættelse af artikel 8, stk. 1, litra b), og artikel 60 i Europa-Parlamentets og Rådets forordning (EU) 2017/1001.
____________